Kleskrok

En **klesknagg** eller **kleskrok**, også kalt «**knagg**» eller «**krok**», er en gjenstand utformet for å direkte kunne henge opp bekledning eller tekstiler på en vegg eller annen overflate for oppbevaring som er rask og enkel å bruke. Knaggene kan være utformet som pinner, kroker, eller lignende, og laget av metall, treverk eller andre materialer. Knagger kan være et alternativ til for eksempel kleshenger og garderobestang, for eksempel dersom man ikke har behov for at klærne skal beholde en viss form eller ikke ønsker å bruke kleshengere. De brukes for eksempel til jakker, frakker og håndklær.

En **knaggrekke** (også kalt krokrekke, kroklist, knopplist) består av flere knagger plassert på siden av hverandre, og er mye brukt i inngangsparti eller omkledningsrom. Knaggrekkens høyde kan velges avhengig av type plagg som skal henges (for å henge fritt trenger for eksempel en kåper lengre fri avstand enn jakker og håndklær), samt ergonomi, hovedsakelig med tanke på brukernes høyde. Knaggrekker for jakker kan henges i vilkårlig høyde, eksempelvis mellom 100 cm til 180 cm over gulvet. En enkel knaggrekke som skal brukes av voksne kan for eksempel plasseres i en høyde mellom 160 cm og 180 cm. En dobbel knaggrekke (for eksempel i 90 cm og 180 cm høyde) gir bedre utnytting av lagringsplass, og den nedre rekken kan være passende for barn. Knagger kan også monteres i varierende høyder. Knaggrekker plasseres ofte under en hattehylle, og én kilde anbefaler at hattehyller bør monteres omtrent 170 cm til 180 cm høyt.

## Materiale og former
Kleskroker var er ofte laget av metall (for eksempel rustfritt stål), men kan også være laget av andre materialer som treverk og plast. Enkeltkroker kan hektes inn over dørblad, festes til veggen med treskruer eller gipsplugger, eller monteres med lim eller dobbeltsidig teip.

Flere kleskroker på rad (ofte montert på en felles monteringsplate) danner en knaggrekke. Kleskroker montert rundt et stativ og på frittstående møbler danner den klassiske stumtjener. I en tradisjonell garderobe er krokene ofte en permanent integrert komponent, sammen med klesstangen som brukes til å henge opp kleshengere.

## Normer og standarder
I henhold til DIN&nbsp;81407 skilles det mellom tre former:

* Form A, kleskrok, toarmet (kombinert hatt- og kleskrok)
* Form B, kleskrok, énarms, lett
* Form C, kleskrok, enarmet, tung

* DIN 81407:2010-01 Kleskroker, gardinkroker og håndklekroker (erstatning for DIN 81407:1978-08)

## Eksempler

Fil:Kleiderrechen_makffm_6070.jpg|Antikk knaggrekke fra Toscana (1500-tallet)
Fil:Sombrero_de_Freud.jpg|Metallkrok i jugendstil
Fil:Details_aus_der_DDR_(64).jpg|Knaggrekke laget i DDR
Fil:Luizencapes_Kapstok_Basisschool.JPG|Knaggrekke med kleskroker på en nederlandsk barneskole
Fil:Heilbronn_-_Böckingen_-_Kreuzgrund_-_Familienzentrum_-_Details_-_Kleiderhaken_(2).jpg|Kleskroker på et flyttbart klesstativ
Fil:Coat_hook_A.jpg|Enkel krok for oppheng på dørblad
Fil:2021-10-16_VIRMm_9522_interieur_(03).jpg|Uttrekkbare knagger på setene i et jernbanetog


## Se også
* Garderobestang, stang eller møbel som brukes i garderober til å holde kleshengere med klær
* Hattehylle, hylle montert høyt for oppbevaring av mindre gjenstander
* Hempe, løkke festet til et klesplagg slik at det lettere kan henges opp for lagring
* Kleshenger, anordning for å henge opp klær, utformet etter menneskeskuldre
* Krok, type utstyr for å henge gjenstander, fiske, osv.
* Stumtjener, fastmontert eller frittstående klesstativ for å lagre jakker og hatter
* Stropp, sterkt vevd stoff som brukes istedet for tau

## Referanser